ตลาดหุ้นเอเชียปรับตัวขึ้นบ่ายนี้ อานิสงส์ข้อมูลศก.สหรัฐ
ตลาดหุ้นเอเชียปรับตัวขึ้นเล็กน้อยในการซื้อขายช่วงบ่ายวันนี้ เนื่องจากยอดค้าปลีกสหรัฐทที่ขยายตัวขี้น ส่งผลให้นักลงทุนมีมุมมองที่เป็นบวกเกี่ยวกับแนวโน้มเศรษฐกิจและการใช้จ่ายของผู้บริโภคสหรัฐ
12 มิ.ย. 2558

สำนักข่าวอินโฟเควสท์ รายงานตลาดหุ้นเอเชียปรับตัวขึ้นเล็กน้อยในการซื้อขายช่วงบ่ายวันนี้ เนื่องจากยอดค้าปลีกสหรัฐทที่ขยายตัวขี้น ส่งผลให้นักลงทุนมีมุมมองที่เป็นบวกเกี่ยวกับแนวโน้มเศรษฐกิจและการใช้จ่ายของผู้บริโภคสหรัฐ
ดัชนี FBMKLCI ตลาดหุ้นมาเลเซียปิดภาคเช้าที่ 1,737.02 จุด เพิ่มขึ้น 2.26 จุด, +0.13% ดัชนีฮั่งเส็งเพิ่มขึ้น 176.49 จุด หรือ 0.66% ปิดภาคเช้าที่ 27,084.34 จุด
กระทรวงพาณิชย์สหรัฐเปิดเผยว่า ยอดค้าปลีกพุ่งขึ้น 1.2% ในเดือนพ.ค. โดยอยู่ที่ระดับ 4.449 แสนล้านดอลลาร์ ขณะที่ผู้บริโภคเพิ่มการใช้จ่าย หลังจากมีท่าทีระมัดระวังในช่วงต้นปี
นอกจากนี้ กระทรวงพาณิชย์ยังได้ปรับเพิ่มยอดค้าปลีกในเดือนเม.ย. เป็นเพิ่มขึ้น 0.2% หลังจากรายงานในตัวเลขเบื้องต้นว่าอยู่ในระดับทรงตัว และปรับเพิ่มยอดค้าปลีกในเดือนมี.ค. เป็นพุ่งขึ้น 1.5% ซึ่งเป็นระดับสูงสุดในรอบ 5 ปี